b'\n_START_ARTICLE_\nImperiet (band)\n_START_SECTION_\nBandet\n_START_PARAGRAPH_\nUnder Ebba Gr\xc3\xb6ns storhedstid i starten af 1980\'erne etablerede sangerene og guitaristerne Joakim Th\xc3\xa5str\xc3\xb6m og Stry Terrarie samt bassisten Christian Falk sideprojektet Rymdimperiet. I 1981 udgav Rymdimperiet sin f\xc3\xb8rsta single, Vad pojkar vill ha, som blev efterfulgt af en 12" EP og yderligere en single i 1983._NEWLINE_Da Ebba Gr\xc3\xb6n blev opl\xc3\xb8st i begyndelsen af 1983 blev Rymdimperiet gjort til et rigtigt band. Mats Borg blev udskiftet med Ebba Gr\xc3\xb6ns trommeslager Gunnar "Gurra" Ljungsted, og bandet skiftede navn til Imperiet samtidig med, at Per H\xc3\xa4gglund (saxofon og keyboard) indtr\xc3\xa5dte i bandet. Den f\xc3\xb8rste single under det nye navn hed Alltid r\xc3\xb6tt, alltid r\xc3\xa4tt, og senere samme \xc3\xa5r udgav bandet albummet Rasera, som overvejende indeholdt materiale, der var tilt\xc3\xa6nkt Ebba Gr\xc3\xb6ns fjerde album. I 1984 udgav de en mini-LP med titlen Imperiet samt singlen Du ska va president. Kort herefter forlod Stry Terrarie bandet._NEWLINE_I 1985 udgav Imperiet sit tredje album, Bl\xc3\xa5 Himlen Blues, med hittene C.C. Cowboys og Fred. Kort derefter forlod Gurra bandet og blev erstattet af Fred Asp. Senere samma \xc3\xa5r udgav Imperiet sit fjerde album, livealbummet 2:a Augusti 1985, der blev fulgt op af singlen M\xc3\xa4rk hur v\xc3\xa5r skugga hvor gruppen fortolkede Bellman og Evert Taube. I 1986 udgav Imperiet yderligere et album Synd og \xc3\xa5ret efter udgav de singlen 19hundra80sju. Efter at have n\xc3\xa5et sit kommercielle h\xc3\xb8jdepunkt med Synd fors\xc3\xb8gte bandet at opn\xc3\xa5 et gennembrud i udlandet, hvorfor bandet udgav et album med nyindspillede engelske versioner af gammelt materiale. Det resulterede i singlen Peace i 1986 og albummet Imperiet (1988). Bandet turnerede i USA, Mexico, Nicaragua og i Cuba. Det blev dog ikke til noget internationalt gennembrud, og i 1988 udgav Imperiet sit sidste album, Tiggarens tal. Per H\xc3\xa4gglund havde forladt bandet forinden indspilningen af pladen. Efter afskedsturn\xc3\xa9en samma \xc3\xa5r blev dobbeltalbummet Studio/Live udgivet._NEWLINE_I 1988 gik Imperiet endeligt i opl\xc3\xb8sning. Joakim Th\xc3\xa5str\xc3\xb6m fortsatte som soloartist. Christian Falk fik succes som producer indenfor hiphop-branchen, og Fred Asp udgav en soloplade._NEWLINE_Imperiet optr\xc3\xa5dte i Danmark ved flere lejligheder, herunder p\xc3\xa5 Roskilde Festival 1984 og Roskilde Festival 1986.'